ኢትዮጵያውያን-አሜሪካውያን፣ ልክ እንደ ሁሉም አፍሪካዊ ሁሉ፣ በኦባማ ትልቅ ተስፋ ነበራቸው። ተስፋው ኦባማ በአሜሪካ በሚሠሩት ብቻ ሳይሆን በኢትዮጵያ ፖለቲካ ላይ ተጽዕኖ ለማሳደር የኢትዮጵያውያንን ድምጽ ይሰማሉ ከሚል የመነጨ ነበር። ይሁን እንጂ ኦባማ ይህንን አላደረጉም። እንዲያውም ከኢትዮጵያ መንግሥት ጋር ያለው ግንኙነት እየጠነከረ በመሔዱ ብዙ ኢትዮጵያውያን በእጅጉ ከፍቷቸዋል። (ሱዛን ራይስ በአቶ መለስ ቀብር ላይ ያደረጉት ንግግር ኢትዮጵያውያን በኦባማ ላይ ለያዙት ቁርሾ ማጠናከሪያ ሆነ።) በዚህ ዙሪያ የተደረጉ የተለያዩ ውይይቶች ላይ እንደተገለጸው ኢትዮጵያውያን-አሜሪካውያን ኦባማን በድምጻቸው ለመቅጣት አልፈለጉም። ከራምኒ ኦባማ ይሻሏቸዋል።